Solveig Leithaug

Solveig Leithaug, (født 1966) er en norsk låtskriver, gitarist og sanger. Hovedsjangeren hennes er akustisk kristenpop, men musikken hennes har også innslag av country, visesang, americana, jazz og mer keltisk-inspirert musikk.

 Virke 
Som attenåring ga hun ut sin første plate i 1985, den hadde tittelen Askepott.  I 1990 ga hun ut «Eg ber for Norge», og i 1994 ga hun ut en engelsk versjon med tittelen «I Pray For Norway» (1994).

Eksempel på hennes arrangement av kjente norske sanger som «Mor» («Mor, idag er det dagen din») er å finne på CD-en Finding Home (2013, Mudi Records), og «Alltid freidig», «Gud signe vårt dyre fedreland» og «Fagert er landet» på utgivelsen Fagert er landet (2006).

Siden 2005 har Leithaug opptrådd på Bill Gaithers homecoming-konserter, blant annet på DVD-en How Great Thou Art fra Grand Ole Opry, Nashville, TN med sitt eget arrangement av «Leaning on the Everlasting Arms». I 2013 framførte hun «Everything Has Its Season» på Gaither-DVD-en Women Of Homecoming, Volume 1. Hun har vært fast skribent for Homecoming Magazine siden 2010 og hennes kommentarer er å finne i Gaither Homecoming Bible (Thomas Nelson, 2012), A Homecoming Christmas (2011) og Gloria Gaithers Homecoming Cookbook (2010).

 Privatliv 
Solveig Leithaug er oppvokst på Frekhaug ved Bergen. Hun giftet seg med den amerikanske predikanten Ken Henderson og bosatte seg i 1993 i Colorado Springs, Colorado. Ekteskapet ble oppløst i 2008. https://www.dagen.no/okategoriserade/snakker-ut-om-sorgen/ 

I 2009 giftet hun seg med manageren Jim Chaffee, grunnlegger og leder av Chaffee Management Group, et management-byrå for forfattere, artister og skuespillere. Paret bor i Nashville, Tennessee.http://www.chaffeemanagement.com/solveig-leithaug

 Utmerkelser 
I 1985 ble Leithaug tildelt prisen Årets artist av musikkmagasinet Treff. I 1986 mottok hun Gospel Music Associations (GMA) Dove Award som International Artist of the Year i Nashville i Tennessee. I 2007 ble hun overrakt gullplate for hennes deltagelse i barneproduksjonen Min båt er så liten, utigtt på Lynor AS. I 2008 fikk Leithaug Silver Telly Award og Angel Award for musikkvideoen «All the Way to Heaven», fra utgivelsen Worship You (2006). I 2018 mottok hun Skjærgårdssang sin Fyrlyspris.
 Diskografi 
Den første utgivelsen hennes var LP-plata Askepott, som kom ut i 1985.

 Engelskspråklige utgivelser 
 1986  In the World (Day Spring, WORD)
 1988  First Step (Day Spring, WORD)
 1995  The Way of the Wind (Simple Saints Music)
 2000  Surrender (Simple saints Music)
 2006  Worship You (Authentic Records)   
 2009  Christmas Peace (Heart Strings Int'l)
 2014  Finding Home (Apple Cake Records)
 2017  Time (Apple Cake Records)
 2019  Riverside - Hymns and Spiritual Songs (Apple Cake Records)

 Norskspråklige utgivelser 
 1985  Askepott (Storm Production)
 1988  Lys i eit vindu (God Musikk)
 1993  Mi stjerne (Master Music)
 1994  Vindens veg (Master Music) 
 1995  Min båt er så liten (barneplate/video) (Lynor AS)
 1996  Hvem er jungelens konge? (barneplate) (Lynor AS)
 1998  Deilig er den himmel blå (barneplate/video) (Lynor AS)
 2004  Tilbe Deg (Master Music)
 2006  Fagert er landet (Mudi Records) 
 2008  Julefred (Master Music / Mudi Records)
 Hun har også deltatt på en lang rekke CD og DVD-produksjoner blant andre Rett hjem til jul, Rett hjem, Bedehusland, Barn i sorg og Fly, lille engel.

 Gaither Homecoming 
 «Leaning on the Everlasting Arms» (2007), How Great Thou Art (DVD/CD) fra Grand Ole’ Opry Nashville, TN 
 «Everything Has Its Season» (2013), Women of Homecoming, Volume 1 (DVD/CD) 
 Fast skribent for Gaithers Homecoming Magazine siden 2010. 
 Bidragsyter til Gaither Homecoming Bible (Thomas Nelson Publishing, 2012), A Homecoming Christmas (2011) og Gloria Gaithers Homecoming Cookbook (2010). 
 Gaither Music distribuerer Solveig Leithaugs CD Finding Home gjennom deres kataloger våren 2014.

 Referanser 

 Eksterne lenker 




Kategori:Norske sangere
Kategori:Norske musikere
Kategori:Norske låtskrivere
Kategori:Fødselsdato ikke oppgitt